Polshaning birinchi xonimi Agata Kornxauser-Duda AQSh prezidenti Donald Tramp bilan uchrashuvda uning qo‘lini kameralar oldida siqishni rad etdi. Bu voqea videoyozuvi 6 iyulda YouTube’da chop etildi. Polshaga tashrif bilan kelgan Tramp bu mamlakat prezidenti Anjyey Duda bilan so‘rashgach, uning rafiqasiga qo‘lini uzatgan. Biroq Kornxauser-Duda uning yonidan bee’tibor o‘tib ketib, Trampning rafiqasi Melaniya Tramp bilan so‘rashgan.